b'\n_START_ARTICLE_\nJo\xc5\xbee \xc5\xbditnik\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji v Ljubljani (1925) je prav tu za\xc4\x8del s \xc5\xa1tudijem medicine, ga nadaljeval v Gradcu ter 1932 diplomiral. Po odslu\xc5\xbeenju voja\xc5\xa1kega roka je dve leti volontiral v splo\xc5\xa1ni bolni\xc5\xa1nici v Ljubljani. Leta 1935 je nastopil slu\xc5\xbebo zdravnika-pripravnika v splo\xc5\xa1ni bolni\xc5\xa1nici v Mariboru, kjer se je za\xc4\x8del posve\xc4\x8dati kirurgiji. Leta 1939 se je specializiral iz torakalne kirurgije na Golniku. Pred za\xc4\x8detkom  vojne je bil mobiliziran, nato ujet, a se re\xc5\xa1il v Ljubljano in 1941 zaposlil na Zavodu za zdravljenje in raziskovanje novotvorb (danes Onkolo\xc5\xa1ki in\xc5\xa1titut); 1942 opravil \xc5\xa1e specializacijo iz splo\xc5\xa1ne kirurgije. Od 1958 je bil primarij na Onkolo\xc5\xa1kem in\xc5\xa1titutu. Posvetil se je izklju\xc4\x8dno onkologiji in bil v in\xc5\xa1titutu 15 let edini specialist splo\xc5\xa1ne kirurgije. Najve\xc4\x8d se je posve\xc4\x8dal kliniki in terapiji raka na dojki; po njem je imenovan Center za bolezni dojk na Onkolo\xc5\xa1kem in\xc5\xa1titutu v Ljubljani. Osve\xc5\xa1\xc4\x8danju o raku je posvetil ve\xc4\x8d poljudnih \xc4\x8dlankov in sodeloval pri izdelavi poljudnoznanstvenih filmov kot npr. Da ne bo prepozno. Je avtor knjige Rak, bolezen na\xc5\xa1ih dni (1966)'